สับธปท.ทำดอกเบี้ยผิดปกติ
สบน.สับเละแบงก์ชาติทำตลาดเงินผิดเพี้ยน มึนต้นทุนดอกเบี้ยเงินกู้ของรัฐบาลในตลาดไบบอร์ปรับตัวสูงขึ้น 2030%
30 พ.ค. 2555

สบน.สับเละแบงก์ชาติทำตลาดเงินผิดเพี้ยน มึนต้นทุนดอกเบี้ยเงินกู้ของรัฐบาลในตลาดไบบอร์ปรับตัวสูงขึ้น 2030%
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า ขณะนี้สถานการณ์ดอกเบี้ยในตลาดเงินค่อนข้างสับสนและถือว่ามีความผิดปกติ สะท้อนจากต้นทุนการกู้เงินของรัฐบาลในตลาดไบบอร์ หรือตลาดการกู้ยืมเงินระยะสั้นระหว่างธนาคารพาณิชย์ในกรุงเทพมหานคร (กทม.) ซึ่งปกติแล้วรัฐบาลจะกู้เงินในอัตรา ดอก เบี้ยที่ต่ำกว่าไบบอร์ แต่ปัจจุบันกลับมีอัตราดอกเบี้ยที่สูงกว่าราว 2030% ซึ่งเป็นอัตราที่เทียบเท่ากับอัตราดอกเบี้ยการกู้ยืมระยะยาว ทำให้เกิดข้อสงสัยว่า เหตุใดอัตราดอกเบี้ยดังกล่าวจึงปรับตัวสูงขึ้น ทั้งนี้อัตราดอกเบี้ยไบบอร์ระยะ 6 เดือน อยู่ที่ 3.2%
นายจักรกฤศฏิ์ กล่าวว่า สถานการณ์ดังกล่าวเกิดขึ้นมาตั้งแต่ 23 เดือนที่ผ่านมา โดยเกิดขึ้นทั้งในส่วนของธนาคารพาณิชย์เอกชนและธนาคารพาณิชย์รัฐ ซึ่งทั้งหมดนี้ได้ให้เหตุผลว่า เป็นเพราะต้นทุนที่เพิ่มขึ้นจากนโยบายการจัดเก็บค่าธรรมเนียมเงินฝากที่เพิ่มขึ้น 
อย่างไรก็ตาม ในส่วนของธนาคารพาณิชย์เอกชนนั้น มีต้นทุนที่เพิ่มขึ้นเพียง 0.07% เท่า นั้น ขณะที่ธนาคารพาณิชย์ของรัฐนั้น ยังไม่ถือว่า มีต้นทุนที่เพิ่มขึ้น เพราะยังไม่ถึงกำหนดเวลาที่จะนำส่งค่าธรรมเนียมดังกล่าว
ทั้งนี้ สบน.ได้ตั้งข้อสังเกตว่า การเพิ่มขึ้นของอัตราดอกเบี้ยดังกล่าวนั้น ถือเป็นการบวกต้นทุนที่เกินความเป็นจริงหรือไม่ ขณะเดียวกันการดูแลตลาดของธนาคารแห่งประเทศไทย (ธปท.) นั้น ได้ดำเนินการอย่างเต็มที่แล้วหรือไม่ เพราะแม้แต่ ธปท.เองก็ยังมีการกู้ยืมเงินในตลาดไบบอร์ในอัตราดอกเบี้ยที่สูงกว่าปกติเช่นกัน ขณะที่สภาพคล่องที่ ธปท. ระบุว่า มีล้นตลาดนั้นมีอยู่จริงหรือไม่ หากมีอยู่จริงเหตุใดอัตราดอกเบี้ยจึงอยู่ในระดับสูง และเหตุใด ธปท.จึงยังดูดซับสภาพคล่องจากระบบ
“เราถามไปยัง ธปท. เพราะ เราถือว่าเป็นเรื่องที่ผิดปกติ เพราะที่ผ่านมา เรากู้ในอัตราดอกเบี้ยที่ต่ำกว่านี้” นายจักรกฤศฏิ์ กล่าว